අධ්‍යාපන අමාත්‍යාංශය සංවිධානය කරන සමස්ත ලංකා පාසල් ක්‍රීඩා උළෙලේ කෑම ටෙන්ඩරය හා සරඹ සංදර්ශන ටෙන්ඩරය අහෝසි කිරීමට අධ්‍යාපන ඇමැති බන්දුල ගුණවර්ධන මහතා තීරණය කෙළේය.කෑම ටෙන්ඩරයට වාර්ෂිකව රුපියල් ලක්ෂ 110 ක් ද සරඹ සංදර්ශන ටෙන්ඩරයට වාර්ෂිකව රුපියල් ලක්ෂ 66 ක්ද වෙන්කෙරේ.තරගාවලියට සහභාගි වන ක්‍රීඩක ක්‍රීඩිකාවන්ට කෑම වියදම් ගුරු මහත්ම මහත්මීන් මගින් ලබාදීමටත් තූර්යවාදක කණ්ඩායම් අතර තරගයක් හා උඩරට පහතරට නැටුම් තරගයක් පවත්වා තෑගි පිරිනමන අතරේ එය සංදර්ශනයක් සේ යොදා ගැනීමටත් තීරණය කළේ යැයි අධ්‍යාපන ඇමැති බන්දුල ගුණවර්ධන මහතා පැවැසීය.